Proto treniravimas

Smegenų treniruotė () – intelektinių, mentalių gebėjimų treniravimas.

Tikslai – lavinti, ugdyti mentalinius gebėjimus, tobulinti juos, siekti užduočių atlikimo tikslumo bei kitaip padidinti mentalinį aktyvumą.
Treniruočių metu aktyvizuojamos įvairios didžiųjų galvos smegenų pusrutulių sritys; gali sulėtėti ligų (pvz., Alcheimerio ligos) vystymosi procesai.

Treniruočių metu atsiranda naujos sinapsės (jungtys tarp nervinių ląstelių). Tyrimų metu konstatuotas netgi naujų nervinių ląstelių susidarymas (anksčiau buvo manoma, kad suaugusio žmogaus smegenyse nauji neuronai susidaryti negali).

Protiniams gebėjimams lavinti bei treniruoti yra sukurtos atskiros metodikos (neurobika, Mentalinio aktyvavimo treniruotė bei kitos).

Mentalinio aktyvavimo treniruotė 

Mentalinio aktyvavimo treniruotė, MAT (Mentales Aktivierungstraining) – didžiųjų smegenų pusrutulių veiklos aktyvavimo bei smegenų lavinimo sistema (programa), kai specialiais mentaliniais pratimais yra veikiamas budrumo centras formatio reticularis: per jį yra dirginamos (jaudinamos) kitos galvos smegenų sritys. Pratimų dėka galima padidinti informacijos perdirbimo greitį. MAT metu svarbus rankų judėjimas: smegenų sritis, kontroliuojanti rašymą, pabraukimą, piešimą, ribojasi su kalbos centru, kuris tuo pat metu taip pat yra aktyvuojamas.

Termino „Mentalinė aktyvavimo treniruotė“ autorius – vokiečių psichologas Zygfridas Lėrlas (Siegfried Lehrl). Studijos rezultatai parodė, kad kasdienės 10-20 MAT treniruotės po dviejų savaičių IQ lygį gali pakelti iki 15 taškų.

Pratimai:
 Perbėgti akimis tekstą ir surasti visu dvigarsius; dvibalsius; (ne)porinius skaičius;
 apibraukti visu triskiemenius žodžius; keturskiemenius; penkiaskiemenius.
 surasti 10 raidžių žodį ir iš jo raidžių sudaryti kuo daugiau naujų žodžių (žr. anagrama);
 nuo 99 skaičiuoti garsiai skaičių žemėjimo tvarka, įvardijant tik skaičius dalomus iš 3; iš 6; iš 9.
 Kasdien balsu skaityti sudėtingą tekstą ir stengtis aiškiau, tiksliau bei suprantamai artikuliuoti garsus, daryti loginius kirčius bei atskirti emocinius atspalvius.

Šaltiniai 
Apie proto treniravimą:
 Ned Herrmann. The Whole Brain Business Book: Harnessing the Power of the Whole Brain Organization and the Whole Brain Individual (McGraw-Hill Training). Mcgraw-Hill Professional, 1996, ISBN 0-07-028462-8, ISBN 978-0-07-028462-3.
 Graham Roberts-Phelps, Anne McDougall. 50 Brain-Teasers: For Meetings, Presentations & Training Sessions. Gower Publishing Ltd, 1998. ISBN 0-566-07978-X, ISBN 978-0-566-07978-8.
 Kimberly Hare, Larry Reynolds. The Trainer's Toolkit: Bringing Brain-Friendly Learning to Life: Bringing Brain - friendly Learning to Life. Crown House Publishing. 2005.
 Hasso Engel, Friederike Sturm, Christine Spahl. „Brain & Body Training. Das neue Ganzheitsprogramm.“ Urania, Stuttgart, 1998. ISBN 3-332-00667-3.

Apie mentalinio aktyvavimo treniruotes:
 Mentales Erfolgstraining – Die Biologie der Intelligenz nutzen – den Alltag besser meistern, Köln: Deutscher Sportverlag, 2005, ISBN 3-937630-08-2.
 mit B. Fischer, G. Koch, H. Loddenkemper: Gehirn-Jogging: Geist und Gedächtnis erfolgreich trainieren, Oberursel: Mediteg 1984, 6. Aufl., 1992, ISBN 3-924373-10-8.
 mit R. Funk, K. Seifert: Erste Hörhilfe erhöht die geistige Leistungsfähigkeit, HNO 53, 2005, 852-862.
 mit M. Lehrl, E. Weickmann: MAT Gehirn-Jogging, in 3 Tln. Ebersberg, Vless. 1994/95, ISBN 3-88562-060-X.
 www.mat - trainer.de Mentalinio aktyvavimo treniravimas tinklalapis apie MAT.

Neuromokslai
Kognityviniai mokslai